KOMMISSIONEN FOR DE EUROPÆISKE FÆLLESSKABER 
Bruxelles, den 17.04.1996 
KOM(96) 162 endelig udg. 
Forslag til 
RÅDETS FORORDNING (EF) 
om fastsættelse for 1996 af foranstaltninger til bevarelse og forvaltning af 
fiskeressourcer i konventionsområdet som defineret i konventionen om det fremtidige 
multilaterale samarbejde vedrørende fiskeriet i det nordøstlige Atlanterhav 
(forelagt af Kommissionen) 

BEGRUNDELSE 
I mange år har der været ført langvarige drøftelser i Kommissionen for Fiskeriet i det 
Nordøstlige Atlanterhav (NEAFC) om regulering af fiskeriet efter dybhavsrødfisk. På et 
ekstraordinært møde den 19.-21. marts 1996 blev NEAFC i stand til at vedtage en 
henstilling om foranstaltninger til bevarelse og forvaltning af denne fiskebestand for 1996. 
Henstillingen blev vedtaget med kvalificeret flertal af de kontraherende parter i NEAFC, 
herunder Fællesskabet. 
De foranstaltninger, der er indeholdt i henstillingen, består i en samlet tilladt 
fangstmængde (TAC) på 153 000 tons, som dækker dybhavsrødfisk i hele det område, 
hvor arten forekommer, og mængden er fordelt mellem de berørte kontraherende parter. 
Inden for denne TAC er der 23 000 tons til rådighed for Fællesskabet. Desuden har 
Danmark (på Færøernes og Grønlands vegne) forpligtet sig til at overføre yderligere 4 000 
tons. Det betyder, at der i 1996 er i alt 27 000 tons dybhavsrødfisk til rådighed for 
Fællesskabet. 
Eftersom denne henstilling blev vedtaget med Fællesskabets fulde støtte, foreslår 
Kommissionen nu, at den fuldt gennemføres på EF-plan. 
For at øge virkningen af de foranstaltninger, som er indeholdt i NEAFC-henstillingerne, 
og for at sikre, at EF-fartøjerne kan udføre deres aktiviteter på gode økonomiske 
betingelser, foreslås det også, at EF-andelen af dybhavsrødfisk fordeles mellem de berørte 
medlemsstater ifølge princippet om relativ stabilitet, dvs. relevant hensyntagen til en 
referenceperiode på fem år, som både afspejler de tidligere fangstopgørelser og det 
nuværende fiskerimønster. 
S. 
Forslag til 
RÅDETS FORORDNING (EF) Nr /96 
af 1996 
om fastsættelse for 1996 af foranstaltninger til bevarelse og forvaltning af 
fiskeressourcer i konventionsområdet som defineret i konventionen om det fremtidige 
multilaterale samarbejde vedrørende fiskeriet i det nordøstlige Atlanterhav 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 3760/92 af 20. december 1992 om en 
fællesskabsordning for fiskeri og akvakultur (,), særlig artikel 8, stk. 4, 
under henvisning til forslag fra Kommissionen, og 
ud fra følgende betragtninger: 
Fællesskabet har undertegnet De Forenede Nationers havretskonvention, som indeholder 
principper og regler for bevarelse og forvaltning af de levende ressourcer både inden for 
kyststaternes eksklusive økonomiske zoner og i det åbne hav; 
konventionen om det multilaterale samarbejde vedrørende fiskeriet i det nordøstlige 
Atlanterhav, i det følgende benævnt "NEAFC-konventionen", blev godkendt ved Rådets 
afgørelse 81/608/EØF af 13. juli 1981 (2) og trådte i kraft den 17. marts 1982; 
NEAFC-konventionen giver en passende ramme for multilateralt samarbejde med henblik 
på rationel bevarelse og bedst mulig udnyttelse af fiskeressourcerne i konventionsområdet; 
Kommissionen for Fiskeriet i det Nordøstlige Atlanterhav vedtog den 21. marts 1996 en 
henstilling om begrænsning af fangsterne af rødfisk i konventionsområdet i 1996; 
henstillingen bør gennemføres af Fællesskabet; 
i henhold til artikel 8 i forordning (EØF) nr. 3760/92 skal Rådet fastsætte den samlede 
tilladte fangstmængde (TAC) pr. fiskebestand og fordele den andel, der er til rådighed for 
Fællesskabet, mellem medlemsstaterne; 
de fiskeriaktiviteter, der er omfattet af nærværende forordning, skal underkastes de 
kontrolforanstaltninger, der er fastsat i Rådets forordning (EØF) nr. 2847/93 af 12. 
oktober 1993 om indførelse af en kontrolordning under den fælles fiskeripolitik(3) -
(1) EFT nr. L 389 af 31.12.1992, s. 1. 
(2) EFT nr. L 227 af 12.8.1981, s. 21. 
(3) EFTnr. L 261 af 20.10.1993, s. 1 
UDSTEDT FØLGENDE FORORDNING: 
Artikel l 
I 1996 begrænses EF-fartøjernes fangster af rødfisk til de kvoter, der er anført i bilaget. 
Alle EF-fartøjernes fangster af rødfisk, der er taget før denne forordnings ikrafttrædelse, 
modregnes i kvoterne i bilaget. 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles den 1996. 
På Rådets vegne 
Formand 
BILAG 
Bestand 
Art 
Rødfisk 
(sebastes mentella, 
dybhavsrødfisk) (,) Geografisk 
område 
ICES XIV/XII/V (2) Medlemsstat 
Østrig 
Belgien 
Danmark 
Finland 
Tyskland 
Grækenland 
Frankrig 
Irland 
Italien 
Luxembourg 
Nederlandene 
Portugal 
Spanien 
Sverige 
Det Forenede 
Kongerige 
EF i alt 19£64cvøte 
(tøitø) 
21 422 
853 
5 
2 846 
1 874 
27 000 (3) 
(1) Fanget med pelagisk trawl, eksklusive genudsætning, men inklusive fisk både over og under 
ekkolaget. 
EF-fiskefarvande og områder uden for de andre kyststaters fiskerijurisdiktion. 
Inklusive 4 000 tons fra Danmark (på Færøernes og Grønlands vegne). 
<T 

ISSN 0254-1459 
KOM(96) 162 endelig udg. 
DOKUMENTER 
DA 11 03 
Katalognummer : CB-CO-96-175-DA-C 
ISBN 92-78-02677-8 
Kontoret for De Europæiske Fællesskabers Officielle Publikationer 
L-2985 Luxembourg 
G